ועדת העבודה, הרווחה והבריאות, כנסת 18, פרוטוקול מספר 577, 2011-11-30 09:30

חיים כץ: בוקר טוב.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: אני רוצה להמשיך שיחה או ראיון שניהלתי עכשיו ברדיו עם קרן נויבך, זה היה בנושא חוק אכיפת עובדי כוח אדם קבלנים, ואמרתי לה – תשמעי, אני הולך להגיד לך עכשיו משהו שפוליטיקאים בדרך כלל לא נוהגים להגיד, ואני אומר את זה פה לפרוטוקול, שהתנופה הגדולה ביותר שהיתה לחוק הזה, זה היה כששר התעשייה, המסחר והתעסוקה הפך להיות שלום שמחון.

קריאה: את זה אמרת גם אתמול.

חיים כץ: אבל היום לרדיו בקרן נויבך.

חיים כץ: פוליטיקאים לא נוהגים לפרגן, משאירים את הכול לעצמם וחלילה שמישהו.

חיים כץ: .. ואני אומר את זה פה לוועדה ולפרוטוקול וגם אמרתי אתמול, אני חושב שהשר שלום שמחון עשה עבודה ענקית ונתן הוראות למשרדו לקדם את החוק, וקודם כל הוא הבין שאסור, לא לא-צריך, אסור שתהיה אפליה בין העובדים במגזר הממשלתי לבין העובדים במגזר הפרטי.

חיים כץ: הוא אמר – אין שני סוגי אנשים, של אלה שעובדים באוצר, שדופקים להם על הראש ואפשר לשחוט אותם והצד השני במגזר הפרטי, נעשה להם בית ספר.

חיים כץ: אז בהזדמנות זו, בישיבה פורמלית אני מודה לך, אתה לא מבין כמה אני מודה לך.

חיים כץ: הוועדה הזאת חוקקה 85 חוקים בקריאה שנייה ושלישית מאז תחילת הכנסת, אני לא נכנס לתקנות, היום אנחנו יושבים פה בלי ועדות המשנה והפרוטוקול מספר 577, והוועדה עובדת והאנשים עובדים והמערכת עובדת ועורכי הדין עובדים ומשקיעים זמן, לא בזמן הוועדה, יושבים בערבים ומנסים לקדם עניינים.

חיים כץ: זה אחד החוקים הדרמטיים ביותר, אני אומר לך, אני הרגשתי אתמול בהיי אדיר, שאמרתי שאולי עשינו סדק בקיר ונמנע בעתיד לעשוק אנשים ולעשוק את האוכלוסיות הכי חלשות, עובדי ניקיון, עובדי מזון, האבטחה, האנשים ברמה, אני לא מדבר על הרמה האינטלקטואלית, אני מדבר ברמת המשכורת, ברמת מקבלי השכר, הם בעשירונים הנמוכים ביותר והם היו צריכים לקבל הגנה ואני חושב שאתמול הם קיבלו הגנה.

חיים כץ: ברגע של אמת כופפנו גם את האוצר ומה שיפה בהצעת החוק הזאת, שהיא עולה בלי הסתייגויות, להוציא הסתייגות אחת של חבר הכנסת דב חנין.

חיים כץ: אני אדבר איתו.

חיים כץ: אבל גם האוצר, יהיו הסתייגויות דיבור, בלי הסתייגויות וגם ההסתדרות הלכה אתמול במהלך הדיון לקראת, כאשר מי שהיה יכול להתלונן בחוק זה רק האיגוד המקצועי של ההסתדרות, עובדים לאומיים, ארגונים יציגים, רק שלושה הארגונים היציגים, ההסתדרות, עובדים לאומיים וכוח לעובדים.

חיים כץ: אמרתי להסתדרות – אל תהיו פסיכים, תנו גם לעמותות להרגיש, אם אתם כבר הולכים למהלך וההסתדרות אמרה 'אוקי, זה חשוב', אמרתי – אני חושב שזה חשוב לכם יותר מאשר חשוב לי.

חיים כץ: אתם לא תצטיירו טוב, אתם, המגנים, לא תצטיירו טוב, הם אמרו לי – אוקי, אנחנו עובדים איתך.

חיים כץ: הם גם הלכו.

חיים כץ: אתמול היה כימות כזה של כל הדברים ושמע, אני---

חיים כץ: אני יכול לגלות פה משהו?

חיים כץ: רגע, אני אגיד לך משהו, תיכף.

חיים כץ: אני עדיין בחגיגה של אתמול.

חיים כץ: אני הרגשתי בהיי כזה.

חיים כץ: אני לא הולך בחולצות לבנות, פעמיים באתי למליאה, כשבאתי להשבעה וכשנלחמתי בחוק אלמנות צה"ל.

חיים כץ: בשבילי זה היה החוק הכי חשוב, העברתי פה חקיקה בוועדה ש-62 שנה חברי כנסת מניחים אותה ולא מעבירים אותה.

חיים כץ: בחוק הזה, אני אומר לך, אני אבוא עוד פעם בחולצה לבנה.

חיים כץ: זו בשבילי חגיגה שאתה לא מבין.

חיים כץ: ועשינו עוד משהו, עכשיו לא מדובר רק במכרז הפסד, הוא צריך להראות שהוא מרוויח, הוא צריך להראות שבמכרז הוא מרוויח, כי אני לא מכיר אנשים שעובדים בשביל להפסיד, אז שינינו את הנוסח, הכנסנו רכיבים נוספים ושינינו את הנוסח שהוא גם צריך להרוויח.

חיים כץ: תשמע, נכנסנו לשדה מוקשים ושלינו במשך שנתיים וחצי, במשך מאות שעות, מוקש אחרי מוקש אחרי מוקש אחרי מוקש והבאנו את המקסימום, אני חושב, שהיינו יכולים להביא.

חיים כץ: יותר טוב שאם עובד הקבלן, או עובד זה יהיה עובד של המעסיק בפועל?

חיים כץ: זה יותר טוב, אבל תשמע, מי שמקטרג ואני שומע את אלה שאומרים, 'מה, זה', הם אלה שלא עושים.

חיים כץ: מי שעושה מבין שאי אפשר להגיע לשלמות.

חיים כץ: באיזה שהוא מקום אתה חייב להתפשר, באיזה שהוא מקום אתה חייב לוותר ואתה צריך לסיים וללכת הלאה.

חיים כץ: ואם אתה לא מגיע לשם, אתה לא מגיע לשום מקום.

חיים כץ: אז עוד פעם, אני חושב שאם אתה לא היית שר התעשייה, המסחר והתעסוקה, החוק לא היה עובר.

חיים כץ: זו דעתי.

חיים כץ: אני לא הייתי מעביר אותו במתכונת הקיימת, האוצר לא היה מתכופף כמו שהוא התכופף.

חיים כץ: את שש ההסתייגויות הוא משך אתמול בדקה האחרונה, הוא לא רצה להתמודד, ויתרתי על משהו אחד,על משא ומתן, מה שוויתרתי לך קודם, ויתרתי אולי אתמול, בסדר, זה בסדר, ככה מתנהלים הדברים, ותשמע, אני חזרתי אתמול הביתה בסוף הפעילות הפוליטית, בסביבות 1 בלילה, והייתי מרוצה והיה קשה לי להירדם בגלל ההיי.

חיים כץ: העברתי 85 חוקים, ואני אומר לך שהתופעה הזאת לא היתה לי.

חיים כץ: היתה באלמנות צה"ל, אבל לא מעבר לזה.

חיים כץ: אני חושב שהחוק הזה דרמטי.

חיים כץ: עכשיו אם אתה רוצה, אדוני השר, להגיד משהו.

חיים כץ: אני לא אאריך כמוך, אבל אני רוצה להגיד שני משפטים.

חיים כץ: מאחר שפגשתי אותך אתמול באירוע משפחתי, במקרה באנו משתי זוויות אחרות והתחבקנו והתנשקנו, ניגש אלינו אחר כך שר הרווחה שאמר לך, לידי ובנוכחותי, שהחוק לאכיפת דיני עבודה, אם הוא ייושם כהלכה על כל המרכיבים שיש בו, יגרום ל-100,000 איש לעלות מעל לקו העוני.

חיים כץ: אין שום בן אדם בישראל בשנים האחרונות שיגרום בדיעבד לכל כך הרבה אנשים לעלות מעל לקו העוני.

חיים כץ: זה לא ביכולת של ממשלה לעשות, זה לא ביכולת של אף אחד ואני חושב שאם יש גאווה אמיתית ממשפט כפי שנאמר על ידי עמית, שלך ושלי, שאתה גרמת לזה---

חיים כץ: אבל הוא אומר את זה בחדר סגור.

חיים כץ: אל תדאג, הוא לא יגיד את זה---

חיים כץ: אבל אני רוצה להגיד את זה בגלוי.

חיים כץ: הוא לא יגיד את זה בשום מקום אחר, בשום מקום, בטח לא ברדיו,

חיים כץ: אני רוצה להגיד את זה בגלוי, מה שעשית אתמול יגרום לכך ש-100,000 איש יעלו מעל קו העוני.

חיים כץ: זאת הכותרת האמיתית.

חיים כץ: אין שום ממשלה, אי אפשר לעשות את זה לבד ואי אפשר לעשות את זה בדיעבד, והחוק הזה, זה מה שהוא עושה.

חיים כץ: הדבר השני, אני מכיר אותך כבר לא מעט שנים ותמיד ידעת שאני מעריץ ואוהב אותך ועכשיו אני אומר את זה גם לפרוטוקול.

חיים כץ: תודה.

חיים כץ: תודה רבה לך.

חיים כץ: ואנחנו עוברים לנושא העיקרי שהתכנסנו היום בבוקר: הצעת חוק שירות התעסוקה (תיקון מס...), התשע"ב-2011.

יהודית וסרמן: אולי נחזור על הדברים שנשארו פתוחים בפעם הקודמת?

חיים כץ: אוקי, מה אישרנו?

ליהודית וסרמן: לא אישרנו פורמלית---

חיים כץ: מה גמרנו להקריא?

חיים כץ: בואי נעבור סעיף סעיף, נקריא ונלך הלאה ונשב איפה שאנחנו תקועים ונראה איך אנחנו מקדמים את זה, יש לנו שעה.

עמית קנובלר: (מקריא): 'הצעת חוק שירות התעסוקה (תיקון מספר...), התשע"ב-2011.

עמית קנובלר: 'תיקון סעיף 6. 1.

עמית קנובלר: בחוק שירות התעסוקה, התשי"ט-1959 (להלן –החוק העיקרי), בסעיף 6, בכל מקום, במקום "שר העבודה" יבוא "שר התעשייה, המסחר והתעסוקה" ובסופו יבוא "(בחוק זה – השר".

חיים כץ: למי שיש הערות בדרך, כולל הייעוץ המשפטי, יעצור ויגיד.

חיים כץ: עד איפה שאין הערות, אנחנו נצביע.

עמית קנובלר: (מקריא): 'תיקון סעיף 7.

עמית קנובלר: 2.

עמית קנובלר: בסעיף 7 לחוק העיקרי, במקום "שר העבודה" יבוא "השר".

עמית קנובלר: 'תיקון סעיף 8. 3.

עמית קנובלר: בסעיף 8 לחוק העיקרי, במקום "(להלן – מועצת השירות)" יבוא "(להלן – מועצת השירות או המועצה)", במקום "שתתמנה על ידי שר העבודה" יבוא "שחבריה יתמנו על ידי השר".

עמית קנובלר: 'תיקון סעיף 9. 4.

עמית קנובלר: בסעיף 9 לחוק העיקרי – '(1) האמור בו יסומן "(א) ובו, אחרי "מספר חברי המועצה" יבוא "ובלבד שהמספר הכולל של חברי המועצה לא יפחת מתשעה ולא יעלה על שנים עשר";

חיים כץ: אנחנו מצביעים עכשיו על סעיפים 1 עד 4(1).

חיים כץ: מי בעד?

חיים כץ: ירים את ידו.

אלה אלון: יש לנו הערה.

חיים כץ: על איזה סעיף?

אלה אלון: על סעיף 4, לגבי (1).

אלה אלון: ההערה שלנו מתייחסת למבנה הפריטטי של הוועדה, מה שאנחנו חושבים זה שהמבנה הפריטטי היה נכון לשנות ה-50 אבל היום---

חיים כץ: איפה זה כתוב ב-(1)?

חיים כץ: כתוב מספר החברים.

חיים כץ: עוד לא הגענו לשום פריטטי.

יהודית וסרמן: סעיף 9 לחוק קובע שהמועצה תהיה מורכבת מנציגי עובדים, מעבידים---

חיים כץ: אנחנו קראנו את זה עכשיו?

יהודית וסרמן: אנחנו מתקנים את הסעיף, אנחנו אומרים שזה לא יהיה רק פריטטי, נציגי עובדים ומעבידים ונציגי ממשלה, אלא המספר יהיה בין 9 ל-12.

חיים כץ: ועד היום היה?

יהודית וסרמן: עד היום היה בלי מספר, היום בפועל אני מבינה שיש 3 ולכן רוצים שיהיה מינימום של 9 חברים ומקסימום של 12, ולכן זה כן נוגע לפריטטי.

חיים כץ: לא יודע, אנחנו עוד לא נכנסים.

יהודית וסרמן: גם זה נוגע.

חיים כץ: לא, פה זה המספר, בין 9 ל-12, פה ב-(ב) את יכולה להגיד אחר כך, אני לא רואה שזה נוגע לזה.

חיים כץ: גם אם כן, אז מה, מותר להצביע נגדה.

חיים כץ: מאה אחוז, אז אני מצביע על 1, 2, 3, 4(1), מי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיפים 1 עד 4(1) – רוב הסעיפים אושרו הסעיפים האלה אושרו.

חיים כץ: אנחנו נעבור ל-4(2).

עמית קנובלר: (מקריא): "(2) אחרי סעיף קטן (א) יבוא "(ב) בין נציגי הממשלה במועצה יהיה עובד אחד לפחות של משרד התעשייה, המסחר והתעסוקה".

קרן שמש-פרלמוטר: אנחנו חושבות שבעצם---

חיים כץ: מה בעצם?

חיים כץ: מה 'בעצם' מוסיף למשפט?

קרן שמש-פרלמוטר: אנחנו חושבות שצריך להיות, מבחינת נציגי הממשלה, ייצוג גם לנציגי הרשות לקידום מעמד האישה, לנציגות שוויון הזדמנויות בעבודה, בעצם לגורמים שמייצגים במידה רבה את האוכלוסיות ששירות התעסוקה רלוונטי ושירות התעסוקה נעזר בהן.

חיים כץ: אוקי.

חיים כץ: יש לעוד מישהו הערות על זה?

חיים כץ: לאף אחד.

חיים כץ: אז אנחנו נצביע.

חיים כץ: אנחנו נצביע על סעיף---

אלה אלון: לגבי המבנה של המועצה.

חיים כץ: אני לא זוכר שקיבלת רשות דיבור.

אלה אלון: שאלת אם יש---

חיים כץ: לא, בבקשה.

אלה אלון: אנחנו חושבים שהמבנה של שירות התעסוקה צריף לשקף את האתגרים של שירות התעסוקה כיום.

אלה אלון: ההסתדרות היום מייצגת שליש מהעובדים במשק, פחות או יותר, ושירות התעסוקה מתמודד עם אתגרים שההסתדרות לא מייצגת אותם, לגבי העובדים שההסתדרות לא מייצגת.

אלה אלון: למשל, האוכלוסייה הערבית, למשל נשים, למשל אנשים עם מוגבלויות---

חיים כץ: ההסתדרות לא מייצגת נשים?

אלה אלון: היא מייצגת חלק מהנשים, אבל רוב הנשים ששירות התעסוקה נותן להן שירות, ההסתדרות בסופו של דבר---

חיים כץ: לא מאוגדים בהסתדרות.

אלה אלון: נכון.

חיים כץ: אז היא מייצגת אותם, סוגרת בשבילם תוספת יוקר?

חיים כץ: הם מקבלים.

חיים כץ: יש צו הרחבה.

חיים כץ: הם לא מאוגדים בהסתדרות.

אלה אלון: לא מאוגדים בהסתדרות, זאת הכוונה שלנו, ואנחנו חושבים שבמסגרת המבנה של המועצה, כדי שהוא ישקף את האתגרים של המועצה, חשוב שיהיו נציגים של אוכלוסיות נוספות ושל גופים שיש להם ידע בהתמודדות עם האתגרים האלה.

חיים כץ: בסדר גמור.

יהודית וסרמן: היום בדיני עבודה בכלל ולא רק בחוק שירות התעסוקה והמועצה שבו זה ההרכב, יכול להיות שצריך לעשות חשיבה, אני בספק אם צריך לעשות את החשיבה דווקא בהקשר של המועצה של שירות התעסוקה.

יהודית וסרמן: יחד עם זאת יש סקטורים מאוד חשובים שצריך לאפשר להם לבוא לידי ביטוי ובאמת שהשיקולים שרלוונטיים ספציפית להם גם יישקלו בשיקולים של המועצה, בקביעת מדיניות, בפיקוח וכולי.

יהודית וסרמן: חשבנו על אופציות שונות של לאפשר לגופים האלה לבוא לידי ביטוי, כאשר אם אנחנו לא מדברים על שינוי הרכב המועצה ומשאירים את הפריטטיות, חשבנו על אפשרות של משקיפים ואז באמת עלתה בעיה של חובות נאמנות, חובות סודיות וכולי, כי מצד אחד הם משתתפים ומקבלים את מלוא המידע, מצד שני לא חלות עליהם חובות וזה קצת מעורר בעיות.

יהודית וסרמן: פתרון אחר שחשבנו עליו זה שימוע, שמופיע פה בסעיף (ג1), שאנחנו מציעים להוסיף אותו, שמאפשר לסקטורים שונים לבוא בפני המועצה, להשמיע את עמדותיהם, לא כנציגים, לא כחברי מועצה, לא משקיפים, אלא כבעלי זכות שימוש, כדי שהדעה שלהם תישמע, ואם היא לא תתקבל, בלי קשר לחוק, יוכלו להעביר את זה---

חיים כץ: מאה אחוז, אבל בסעיף (ב) "בין נציגי הממשלה במועצה יהיה עובד אחד לפחות של משרד התעשייה, המסחר והתעסוקה", אנחנו מצביעים על הסעיף הזה.

חיים כץ: מי בעד? ירים את ידו.

חיים כץ: הצבעה בעד סעיף 2(ב) - רוב הסעיף אושר

חיים כץ: תודה רבה.

חיים כץ: גם הסעיף הזה אושר.

עמית קנובלר: (מקריא): "(ג) חברי המועצה ימונו לתקופה של ארבע שנים, וניתן לשוב ולמנותם לתקופת כהונה נוספת אחת.

עמית קנובלר: חבר מועצה שהסתיימה תקופת כהונתו הנוספת לא יתמנה שוב, אלא לאחר שחלפו ארבע שנים מתום כהונתו".

יהודית וסרמן: וכאן אנחנו רוצים להוסיף 'בכפוף לאמור בסעיף קטן (ד)', ששם מדובר שאם תמה תקופת כהונה, החבר ימשיך לכהן עוד חצי שנה, כדי שיתאפשר למנות חבר.

חיים כץ: וזה מתאים לכם במשרד התעשייה, המסחר והתעסוקה?

מיכאל איתן: כן.

חיים כץ: אז תקריאי את הסעיף כמות שהוא.

יהודית וסרמן: בסעיף יתווסף "בכפוף לאמור בסעיף קטן (ד)".

חיים כץ: ואנחנו מצביעים על סעיף (ג).

חיים כץ: מי בעד?

חיים כץ: ירים את ידו.

חיים כץ: הצבעה בעד סעיף 4(ג) - רוב הסעיף אושר

חיים כץ: גם הסעיף הזה אושר.

עמית קנובלר: (מקריא): "(ג1) המועצה תיתן לציבור ולכל גורם הנוגע בדבר הזדמנות נאותה להביע לפניה את עמדתם בנוגע לפעולותיה לפי סעיף 12, בדרך שתורה המועצה".

חיים כץ: את רוצה להוסיף את ה---

יהודית וסרמן: על זה מדובר, על אפשרות שימוע.

מיכאל איתן: זה מנוסח כמחייב היוועצות כזאת לפני כל החלטת מועצה.

חיים כץ: לא, מי שיפנה.

מיכאל איתן: זה לא ככה מנוסח.

מיכאל איתן: זה מקנה---

חיים כץ: זאת המטרה.

חיים כץ: אנחנו נסמיך את היועצים המשפטיים לנסח את זה.

חיים כץ: כל מי שירצה לפנות לוועדה הזאת ולהביע...

חיים כץ: מאחר ואנחנו לא נותנים, כמו שהם אמרו, אפשרות להיות חבר מועצה לכל הציבור במדינת ישראל.

חיים כץ: יש 7,600 ארגונים, אם אנחנו ניתן לכל הגופים אז שר התעשייה, המסחר והתעסוקה, באשר הוא יהיה, יצטרך תמיד לקחת את קיסריה, לישיבות מועצה צריך לקחת את האמפי בקיסריה, כי כולם צריכים להיות שם, אבל יחד עם זה, גם בדירקטוריונים יותר גדולים אנחנו מוגבלים ל-11 חברי ובדירקטוריון של חברה 10, חברה גדולה שמתעסקת במיליארדים, אבל לתת להביע דעות, אנחנו בעד.

מיכאל איתן: אבל לא כתנאי---

חיים כץ: בסדר.

יהודית וסרמן: מה אתה מציע?

מיכאל איתן: זה מתפרש שבשוטף, לפני שהמועצה מחליטה, היא חייבת לתת למי שיפנה.

יהודית וסרמן: אז באיזה עניין אתה מציע כן לחייב אותם לשמוע את נציגי הציבור?

מיכאל איתן: אני הייתי אומר רק לפני אישור תכנית עבודה שנתית או תקציב שנתי, בשוטף לא.

חיים כץ: אז לא כל ישיבה?

חיים כץ: לא, תשמע, אם יש נושאים קרדינליים, הם רוצים להביע את דעתם.

חיים כץ: למה שתצטייר כסותם פיות?

חיים כץ: תשמע את הדעות, תחליט אחר כך מה שאתה חושב.

מיכאל איתן: דירקטוריון מתעכב ככה.

חיים כץ: מתעכב?

חיים כץ: לא קרה כלום, תהיה לו עוד ישיבה.

רוני טלמור: אני חושבת שההסתייגות שמעלה עורך דין אטלן נכונה מבחינת---

חיים כץ: תפעול.

רוני טלמור: ההצעה היא לצמצם להחלטות מדיניות עקרוניות, או החלטות---

מיכאל איתן: המלצות השר לתקנות, אולי.

חיים כץ: יש משהו, אבל זו רוח הדברים.

חיים כץ: אני רוצה שתנסחו את זה ו---

יהודית וסרמן: אבל הוועדה צריכה להחליט על העקרונות, כדי---

חיים כץ: אנחנו מחליפים עכשיו את הקפה בתה, תבוא אגודת הכורמים, יגידו 'מה פתאום?

חיים כץ: אנחנו רוצים שתשתו יין', הם יצטרכו להופיע ויצטרכו לתת להם להופיע?

רוני טלמור: אולי במקום בדרך שתורה, שנכתוב לגבי נושאים כפי שתקבע.

חיים כץ: את זה אתם תעשו.

חיים כץ: ..

חיים כץ: אם אנחנו עכשיו נעבור לניסוחים פה, אנחנו לא נגמור את זה בעוד שבועיים.

מיכאל איתן: האם העיקרון מקובל שזה לא יחול על הפעילות השוטפת?

חיים כץ: אני רוצה שאם משנים דברים בצורה מהותית תהיה להם אפשרות להביע דעה.

חיים כץ: תכנית עבודה שנתית היא משהו מהותי.

חיים כץ: בתכנית עבודה שנתית הם יוכלו להביע דעה.

מיכאל איתן: אז בוא נגיד תכנית עבודה שנתית---

חיים כץ: בתקציב הם יוכלו להביע דעה.

מיכאל איתן: תקציב, תכנית עבודה ותקנות.

חיים כץ: אוקי.

קרן שמש-פרלמוטר: אבל, שוב, זה לא אנחנו כ---

חיים כץ: לא אתם, זה כל הארגונים.

קרן שמש-פרלמוטר: לא, זה לא אנחנו, רק הארגונים, יש פה מבחינת משרדי הממשלה, הגורמים של הממשלה, יש גורמים מקצועיים שבדיוק מכירים את האוכלוסיות האלה, הרי זו התכלית של המועצה.

קרן שמש-פרלמוטר: התכלית של המועצה זה להפוך את---

חיים כץ: אוקי, תודה.

מיכאל איתן: יהודית, זה הכל מדיניות.

יהודית וסרמן: לא הכל מדיניות, יש עניין טכני---

מיכאל איתן: אנחנו תיכף נדון על המהות של התוויית מדיניות, כלומר אנחנו לא רוצים משהו עמום שכל פתח של ישיבה מישהו יכול לעכב את הישיבה.

מיכאל איתן: בואו נמנה את שלושת הנושאים שאמרנו.

יהודית וסרמן: לא, לא, זה לא מספיק.

מיכאל איתן: זה הרבה מאוד.

יהודית וסרמן: לא, כי זה חד שנתי, תכנית עבודה שנתית ותקציב זה פעם בשנה, אנחנו רוצים באופן שוטף בדברים ה---

חיים כץ: אוקי, מה אנחנו שמים?

יהודית וסרמן: תכנית עבודה שנתית, תקציב, תקנות ונושאים של מדיניות.

מיכאל איתן: הכל מדיניות, זה לא---

חיים כץ: אבל כל נושא זה.

חיים כץ: .. מה זה מדיניות?

יהודית וסרמן: לא הכל מדיניות.

יהודית וסרמן: זה כל דבר, זו פרשנות שלא נגמרת.

יהודית וסרמן: אבל זה חד שנתי, תקנות אני לא יודעת כמה פעמים מתקינים תקנות לעניין שירות התעסוקה, אולי---

מיכאל איתן: אין תאגיד אחר שיש חובה כזאת לגבי שלושת הדברים האלה.

מיכאל איתן: יהודית, כבר נתנו שלושה דברים שאני לא מוצא מקבילה אליהם.

מיכאל איתן: זה הישג יפה מאוד.

רוני טלמור: יהודית, תלכי לפסקה (2), אולי יוזמות שהיא רוצה להציע לשר לפני שהיא מציעה?

מיכאל איתן: זה הישג גדול מאוד, אין מקבילה---

חיים כץ: אוקי, אנחנו נלך על השלושה האלה, תודה רבה, על תכנית שנתית, תקציב ותקנות.

חיים כץ: מי בעד? ירים את ידו.

חיים כץ: הצבעה בעד סעיף 4(ג1) - רוב הסעיף אושר

חיים כץ: תודה רבה, זה אושר גם.

עמית קנובלר: (מקריא): "(ד) תמה תקופת הכהונה של חבר המועצה וטרם מונה חבר חדש במקומו, ימשיך חבר המועצה לכהן במשך שישה חודשים נוספים או עד למינוי חבר חדש במקומו, לפי המוקדם מביניהם".

חיים כץ: למה?

חיים כץ: למה הוא צריך למנות?

חיים כץ: סיים חבר מועצה את תפקידו, למה הוא יכול להיות עוד שישה חודשים?

חיים כץ: אני אגיד לך מה יקרה באופן מיידי, אף פעם לא יבוא אחד לפני השישה חודשים.

חיים כץ: לא ימנו.

חיים כץ: יגידו, וואלה, הוא הולך, עוד שישה חודשים ניתן לו.

חיים כץ: הלחץ יהיה על הדירקטוריון.

חיים כץ: דירקטוריונים יותר גדולים משירות התעסוקה עובדים עם חמישה, שישה, תשעה, לא מלאים.

חיים כץ: אני מכיר את חברת חשמל, לא מינו להם יושב ראש דירקטוריון, הוא מסיים את תפקידו, סיים את תפקידו.

מיכאל איתן: הבעיה היא תפעולית פה.

מיכאל איתן: מתחלפים הרבה שרים, הפעם אנחנו בקדנציה ארוכה יחסית, ונוצרים חורים, אין מי שימנה.

מיכאל איתן: אז זה חצי שנה גרייס.

יהודית וסרמן: לא רק זה, לפי סעיף 9 הוועדה תהיה מורכבת מנציגי עובדים ומעבידים שווה בשווה, זאת אומרת אם אחד חדל לכהן, נציג עובדים לצורך העניין---

חיים כץ: ואם הוא לא ימנה תוך חצי שנה?

חיים כץ: הבעיה לעובדים ששם---

חיים כץ: לא, אבל אז הוועדה לא תעבוד?

חיים כץ: הבעיה לא איתם, הבעיה עם הממשלה, אז הממשלה בחסר.

יהודית וסרמן: אני לא יודעת מה הבעיה, אבל בלי שזה מספר שווה בשווה הם לא יכולים לתפקד ולכן אישרנו להם---

חיים כץ: אתם חושבים שזה בסדר?

יהודית וסרמן: אנחנו חושבים שצריך לאפשר למועצה להמשיך לתפקד---

חיים כץ: אני חושב שחצי שנה זה הרבה זמן, תעשה ארבעה חודשים.

מיכאל איתן: מניסיון, זה גבולי לגמרי מבחינתנו, זה לא מהותי.

חיים כץ: תרשמי ארבעה חודשים.

חיים כץ: אנחנו נצביע על הסעיף הזה.

חיים כץ: מי בעד הסעיף הזה?

חיים כץ: הצבעה בעד סעיף 4(ד) - רוב הסעיף אושר

חיים כץ: תודה רבה, הסעיף הזה אושר.

עמית קנובלר: (מקריא): "תיקון סעיף 11.

עמית קנובלר: 5.

עמית קנובלר: בסעיף 11 לחוק העיקרי – "(1) האמור בו יסומן "(א)" ובו במקום "שר העבודה" יבוא "השר" ובסופו יבוא "ורשאי השר למנות ליושב ראש כאמור גם מי שאינו עובד המדינה"; "(2) אחרי סעיף קטן (א) יבוא: "(ב) השר, בהתייעצות עם שר האוצר---

עמית קנובלר: אין צורך בהתייעצות עם שר האוצר.

חיים כץ: אנחנו לא רוצים שר האוצר פה.

חיים כץ: לא צריך, זה נמצא בחוק יסוד התקציב.

חיים כץ: היא גם אמרה לך את זה קודם.

רוני טלמור: אפשר בבקשה להתייחס לזה?

רוני טלמור: אבל אמרתי את זה קודם, אני עושה את מה שאת אמרת.

רוני טלמור: יהיה כתוב 'השר רשאי לקבוע כללים ותנאים שלפיהם ישלם שירות התעסוקה גמול והחזר הוצאות ליושב ראש המועצה שאינו עובד המדינה'.

רוני טלמור: השר אינו מנותק מאחריותו, על פי חוק יסודות התקציב אני ממילא צריך להתייעץ עם שר האוצר, למה צריך לכתוב את זה?

חיים כץ: ומחקנו את ועדת העבודה והרווחה גם.

רוני טלמור: אני אומר על זה שני דברים, קודם כל---

רוני טלמור: זה מה שביקשת קודם, מה יש להגיד פה?

רוני טלמור: ---משום שהאישור הזה נדרש---

רוני טלמור: היא ביקשה את זה קודם, תאמין לי.

רוני טלמור: אדוני, בבקשה, תן לי רק לומר.

רוני טלמור: אני לא מנהל פה את העניינים, תאמין לי.

רוני טלמור: אני חשבתי על ההערה שלך קודם, אני רוצה להשיב לך בצורה עניינית.

רוני טלמור: אני חושבת שמעבר לזה שככה מקובל בחוקים אחרים, לא משמיטים את הסמכות עם שר האוצר בגלל שהיא מופיעה בחוק אחר, אלא מזכירים אותה שוב.

רוני טלמור: אני חושבת שעושים את זה מהטעם של לא לשים מכשול בפני עיוור, כדי שלא תיווצר איזה שהיא מראית עין או טענה או שמישהו יטעה לחשוב שלא צריך פה את האישור של שר האוצר.

רוני טלמור: אני רוצה להבהיר לפרוטוקול, וזה חשוב לי לומר, שגם אם לא ייאמר שר האוצר, האישור שלו יידרש ממילא, כמו שאתה אמרת, לפי סעיף 29 לחוק יסודות התקציב, ולכן להשמטה הזאת אין שום משמעות.

רוני טלמור: אוקי, אז 'השר בהתייעצות עם שר האוצר' ובלי הוועדה.

חיים כץ: שנייה, בבקשה?

יהודית וסרמן: אז לעניין לכתוב בהתייעצות או בהסכמת שר האוצר, זה באמת מופיע בחוק יסודות התקציב, החובה לקבל את הסכמתו מופיעה בחוק יסודות התקציב בסעיף 29, ששם מדובר על גוף מתוקצב, גוף נתמך, 'לא יסכים על שינויים בשכר תנאי פרישה ובגמלאות' וכולי, ו'לא ינהיג שינויים והטבות כאמור, אלא בהתאם למה שסוכם או הונהג לגבי כלל עובדי המדינה או באישורו של שר האוצר'.

יהודית וסרמן: זאת אומרת אישור שר האוצר כאמור מופיע בחוק הזה וגם בחקיקה אחרת אנחנו מוצאים הסכמת שר האוצר, השאלה אם נדרש לחזור על זה שוב כאן.

יהודית וסרמן: שאלתי, ראשית לגבי כלל עובדי המדינה, האם אפשר לראות ביושב ראש המועצה המקבילה של אולי מנכ"ל משרד, אולי מישהו אחר מעובדי המדינה, שאז אין צורך באישור שר האוצר, אלא אפשר ששר התעשייה, המסחר והתעסוקה יורה על גמול שהוא מקביל למישהו שמקביל לו שהוא עובד מדינה.

רוני טלמור: גוף כמו מועצה, או דירקטוריון זה משהו שלא קיים בשירות המדינה, יש מנכ"ל ומעליו שר שהוא כבר לא עובד מדינה, ולכן כיוון שעובדי מועצה מכהנים ולא עובדים אין להם מקבילה בשירות המדינה ולכן הגמול שניתן לחברי מועצה וליושב ראש מועצה במקרה שלנו, אין לו מקבילה בשירות המדינה ולכן בכל מקרה הוא טעון אישור.

רוני טלמור: כפי שמסרתי לוועדה בדיון הקודם, הממשלה מינתה ועדה שמסווגת את התאגידים הציבוריים וקובעת להם מדרגות גמול גבוהות וידועות מראש והשאלה אם הגמול יהיה גמול שדומה לשכר או גמול שהוא פר ישיבה, או פר שנה, זה תלוי בסיווג של התאגיד.

רוני טלמור: הראיתי לכם את הנתונים בעניין הזה בפעם הקודמת.

רוני טלמור: חברתי, גב' סבתו, מהממונה על השכר, יכולה להציג את הנתונים שוב, אם הוועדה מעוניינת.

חיים כץ: לא צריך.

רוני טלמור: מה שחשוב, אני שוב חושבת לכתוב 'התייעצות' או לא להזכיר בכלל את הנושא של שר האוצר זה עלול להיות נוסח מטעה, לחשוב שלא נדרש, ועלול מישהו לטעות בטעות הזאת וחבל.

מיכאל איתן: רק הערה קטנה, ההשוואה היא לא לשירות המדינה אלא לתאגידים סטטוטוריים מסוג שירות התעסוקה.

חיים כץ: ומה שאמרה היועצת המשפטית של הוועדה הוא לא בסדר?

יהודית וסרמן: שאין מקבילה.

מיכאל איתן: אז זהו, אין מקבילה במדינה אבל יש תאגידים.

יהודית וסרמן: גם אם אין מקבילה מדויקת, יכול להיות שיש משהו שאפשר להקביל.

חיים כץ: אוקי, אנחנו נרשום 'בהתייעצות עם שר האוצר' ונמחק את ועדת העבודה והרווחה והבריאות.

חיים כץ: מותר לי להגיד משהו?

חיים כץ: גב' טלמור, אפשר להגיד משהו?

חיים כץ: הסיבוב שאת עושה פה זה סיבוב של לעקר את הסעיף הזה.

חיים כץ: אני אומר מה הכוונה, הכוונה בהצעת החוק הזאת ששכרו של יושב ראש המועצה יהיה לא פחות משכרו של המנהל הכללי וכל הניסיון פה לעשות את השמיניות האלה מיותר לגמרי.

חיים כץ: זה גם לא רלוונטי, אין מצב שמישהו יבוא לקחת אחריות בעצם מהשר ולהוביל מערכת שהיא מערכת אחרת ששכרו יהיה פחות מהמנהל הכללי.

חיים כץ: מה שהציעה פה היועצת המשפטית של הוועדה היה נכון, בוא נגדיר את זה עכשיו, נגדיר מה הכוונה, למה נתחיל אחר כך ללכת במבוכי הנעליים?

חיים כץ: זה השכר המתוכנן, אין---

לידור סבתו: לא, אבל צריך לקבוע תקנות, התקנות צריכות לבוא באישור שר האוצר, בהסכמת שר האוצר או באישור שר האוצר.

לידור סבתו: זה כתוב בסעיף 29 לחוק יסודות התקציב.

לידור סבתו: זה נכון, אבל אם עכשיו אנחנו מחוקקים חוק, אז מה אתם פה כותבים לשר---

לידור סבתו: אבל פה---

לידור סבתו: אז לא צריך לחוקק חוקים בכנסת, כי שר האוצר הוא הנציב העליון, הוא יותר מראש ממשלה, ומותר לו כל דבר ללכת---

לידור סבתו: את זה לא אמרתי

חיים כץ: טוב, אז אנחנו נלך לפי מה שהיועצת המשפטית של הוועדה אמרה ואתם תוכלו להסתייג.

רוני טלמור: אני לא הבנתי את הצעתה של היועצת המשפטית.

חיים כץ: אז היא תחזור עליה.

יהודית וסרמן: בהתייעצות.

חיים כץ: בהתייעצות עם השר.

יהודית וסרמן: אז הנוסח שמופיע בפניכם, 'בהתייעצות עם השר', לא המקבילה של מה---

לידור סבתו: אבל זה צריך להיות באישור שר האוצר.

חיים כץ: לא יהיה באישור שר האוצר.

חיים כץ: מאחר שאני יודע על בשרי, המסחרה שעושה שר האוצר בשביל אישור, 'אתה תיתן לי, אני אתן לך', אני לא שם.

חיים כץ: אני יכול להביא דוגמאות מהחיים, אתם בטח לא רוצים.

רוני טלמור: אני רוצה להבהיר לפרוטוקול שגם אם תכתבו כאן בחוק 'התייעצות' יהיה צריך אישור---

רוני טלמור: רוני, מותר לשר המשפטים להסתייג.

רוני טלמור: מותר לכם להסתייג.

לידור סבתו: אנחנו נסתייג.

חיים כץ: בבקשה, לפרוטוקול את יכולה להגיד מה שאת רוצה.

רוני טלמור: כן, זה מה שאני מבקשת.

חיים כץ: נו, אז תגידי.

רוני טלמור: אני מבינה שהחלטת

רוני טלמור: כם היא לכתוב את המלה 'בהתייעצות'---

חיים כץ: ולמחוק את ועדת העבודה והרווחה.

רוני טלמור: לגבי המלה 'התייעצות', אני שוב חוזרת ואומרת שלדעתי זה נוסח מטעה משום שמי שיקרא את זה עלול לטעות ולחשוב שאין צורך באישור של שר האוצר לסכום שיהיה קבוע, האישור הזה כן יידרש למרות מה שייכתב כאן, ובזה שתכתבו 'בהתייעצות'---

חיים כץ: המטרה שלנו, של הוועדה, ואני אומר לפרוטוקול, שלא יהיה צורך באישור של שר האוצר.

חיים כץ: פשוט במפורש, לא יהיה צורך.

חיים כץ: שר האוצר לא קובע את התפקידים במשק, זאת המטרה של המחוקקים.

חיים כץ: אנחנו לא עובדים אצלכם, אנחנו מחוקקים בשביל לשנות את החוקים במדינת ישראל ואנחנו חושבים ששר האוצר, או פקידיו, כי הוא לא מעורה בעניינים האלה, לפקידיו יש מספיק כוח והשר המדובר לא צריך לקבל אישור מפקיד של משרד האוצר.

חיים כץ: נקודה.

רוני טלמור: אדוני, סעיף 29---

חיים כץ: תודה רבה, אמרת לפרוטוקול, זהו.

יהודית וסרמן: אני רוצה להשיב מהפן המשפטי.

יהודית וסרמן: אני לא בטוחה שגברתי צודקת.

יהודית וסרמן: אנחנו מדברים כאן על שתי הוראות חוק, אחת, חוק יסודות התקציב, ששם נדרש אישור שר האוצר, וכאן, הוראה ספציפית בחוק שירות התעסוקה בה תידרש התייעצות של שר האוצר.

יהודית וסרמן: לדעתי, ההוראה הזאת גוברת על ההוראה של חוק יסודות התקציב.

חיים כץ: לא חשוב, נתדיין במקומות המשפטיים, את הדיון המשפטי אנחנו לא עושים פה.

לידור סבתו: אנחנו נגיש התנגדות, הסתייגות.

חיים כץ: אין בעיה בכלל.

חיים כץ: למה לך להתחייב על זה?

חיים כץ: מי זה 'אנחנו נגיש---

לידור סבתו: ---שירות התעסוקה הוא תאגיד---

לידור סבתו: מי זה 'אנחנו נגיש התנגדות'?

לידור סבתו: שר האוצר.

חיים כץ: בסדר, אם הוא ינצח במליאה, אז קיבלתם, אנחנו נמשוך את החוק.

חיים כץ: אוקי, אנחנו נצביע על זה, כאשר אנחנו משאירים--- כן, מי אדוני?

אהרן חוטובלי: האם כל חברי הדירקטוריון יקבלו שכר מנכ"לים שם?

חיים כץ: לא, לא הבנתי.

אהרן חוטובלי: או רק היושב ראש וכל העובדים יקבלו לפי מדורג?

חיים כץ: חברי הדירקטוריון מקבלים לפי ישיבה.

אהרן חוטובלי: יותר מהשכר של העובדים שלי?

חיים כץ: לא, לא.

יהודית וסרמן: יש לי עוד משהו שלא מופיע בנוסח שמונח לפני הוועדה.

יהודית וסרמן: מאחר שאנחנו מדברים כאן על תקנות ששר התעשייה, המסחר והתעסוקה צריך להתקין לעניין הזה, בהתייעצות או בהסכמת שר האוצר, נשאלת השאלה מה קורה עד שהשר יתקין תקנות, אם הן לא יותקנו בצורה מאוד מהירה והוא ירצה שהמועצה תתכנס, כנראה בהרכב החדש שלה.

יהודית וסרמן: אני רוצה להפנות את הוועדה לחוק גנים לאומיים שחוקק ב-2011 ושם נקבע תקנות ראשונות והוראות מעבר.

יהודית וסרמן: אז מצד אחד החוק מחייב שהתקנות יותקנו בתוך שישה חודשים ולכן מוצע גם כאן לחייב את שר התעשייה, המסחר והתעסוקה להתקין תקנות תוך הזמן שייקבע, חצי שנה או שנה, וממשיכה ההוראה ואומרת שעד שיותקנו תקנות לפי הסעיף האמור, או עד שישה חודשים מיום פרסומו של החוק, לפי המוקדם, רשאי השר, פה זה היה להגנת הסביבה, בהסכמת שר האוצר, לאשר את הגמול והחזר ההוצאות שישולמו למנויים באותו סעיף.

יהודית וסרמן: כלומר גם בלי תקנות שיוכל לשלם את הגמול למי שיתמנה לתפקיד הזה.

יהודית וסרמן: לכן כאן אני מציעה לוועדה לאמץ את זה, גם לתחום את הזמן שבו השר יצטרך להתקין תקנות וגם לאפשר תשלום גמול לפי הדרך הקבועה בסעיף עד אשר יותקנו.

לידור סבתו: במקום לקבוע תקנות, אפשר לקבוע בחוק מה יהיה הגמול.

יהודית וסרמן: לא.

יהודית וסרמן: אחרי שהשר להגנת הסביבה זחל במסדרונות האוצר במשך שנתיים, אז שר האוצר נעתר לתת לו את הוראת המעבר הזו.

חיים כץ: הוראת מעבר עד שיותקנו התקנות ולהגביל את התקנות לחצי שנה.

יהודית וסרמן: לא, לאפשר קביעת גמול עד שיותקנו התקנות.

לידור סבתו: אבל מה הגמול?

לידור סבתו: מה יהיה הגמול?

יהודית וסרמן: השר יקבע את הגמול בהתייעצות עם שר האוצר, בדיוק באותה דרך.

חיים כץ: ועם ועד העובדים.

מיכאל איתן: ועד העובדים זה בהסכמה.

קריאה: עם חוטובלי.

חיים כץ: לא אמרתי, מי שיהיה.

חיים כץ: הוא לא יהיה כל חייו בוועד העובדים, אני מתחייב שהוא לא יהיה כל חייו.

חיים כץ: אני אומר מה הכוונה.

חיים כץ: תקשיבי לי רגע, אל תלכו למקום שלא צריך ללכת בו.

חיים כץ: אני רוצה להגיד לפרוטוקול מה המנגנון.

חיים כץ: נכון לעכשיו יושב ראש מועצת השירות הוא שר התעסוקה בעצמו, אני משתחרר מהסמכויות האלה, לא במקרה, כדי לאפשר לבנות מערכת חדשה ואין הכוונה בסופו של יום שיושב ראש מועצת שירות התעסוקה יהיה פול טיים ברמה של שכר מנהל כללי.

חיים כץ: כל היתר, אתם תסתובבו פה כמה שאתם רוצים, אני אגיע איתכם לאותו מקום.

חיים כץ: זה יהיה 100%, זה יהיה 80%, זה לא רלוונטי, אלה הגבולות של העניין וזה לא משנה כמה תעירי, בסוף הכוונה היא להגיע לשם.

חיים כץ: אני, או מי שיבוא אחריי, זה לא משנה מי.

לידור סבתו: תראה, יש את הוועדה לסיווג תאגידים---

לידור סבתו: אני שמעתי, אבל את אומרת את זה---

לידור סבתו: הוועדה לסיווג תאגידים קבעה רמות שכר ליושבי ראש.

לידור סבתו: אם אתה רוצה בפרק הזמן הזה לאשר לפי---

שלום שמחון: יש תקנה כזאת, הם מאמצים אותה, מה את רוצה?

שלום שמחון: התקנה הזאת נקבעה עבור השר להגנת הסביבה.

שלום שמחון: מה, הוא יש לו סוג דם כחול ולי אדום?

שלום שמחון: אני לא מבין את העניין.

לידור סבתו: גם לזה אני מתנגדת.

לידור סבתו: גם זה אנחנו מתנגדים.

שלום שמחון: התקנה הזאת נמצאת פה כבר, היא לא נמצאת אחרת.

לידור סבתו: אנחנו נביע הסתייגות גם לזה.

חיים כץ: מאה אחוז, אם יש לכם הסתייגות, תגישו אותן היום, אנחנו מצביעים עליהן.

יהודית וסרמן: עכשיו.

יהודית וסרמן: לפני ההנחה על שולחן הכנסת היא צריכה להביא הסתייגויות על ידי השר.

חיים כץ: ואנחנו מצביעים עליהן.

רוני טלמור: לא הבנתי.

יהודית וסרמן: לפי סעיף 86 לתקנון, המשרד חייב להעביר אלינו הסתייגויות חתומות על ידי השר לפני שאנחנו מניחים את הצעת החוק לשנייה ושלישית.

רוני טלמור: אתם מניחים היום על שולחן הכנסת?

יהודית וסרמן: היום או אולי ביום שני.

יהודית וסרמן: את צריכה לעשות את זה מיד אחרי הדיון.

לידור סבתו: זה יהיה מיד.

יהודית וסרמן: להצביע חייבים עכשיו---

חיים כץ: אנחנו נצביע ותניחו את ההסתייגויות.

יהודית וסרמן: אז יש שתי הסתייגויות, אדוני---

חיים כץ: אנחנו בסוף נתייחס להסתייגויות.

יהודית וסרמן: לא, קודם צריך להצביע על ההסתייגויות ולדחות אותן.

חיים כץ: אני יכול להמשיך ואחר כך לעבור להסתייגויות במרוכז.

חיים כץ: כל החקיקה, על כל ההסתייגויות.

חיים כץ: את רוצה להצביע על ההסתייגויות?

חיים כץ: נצביע על ההסתייגויות, את קובעת את הכללים.

יהודית וסרמן: אנחנו עכשיו בסעיף 5, בתיקון לסעיף 11.

יהודית וסרמן: אפשר להצביע על סעיף קטן (1).

חיים כץ: מי בעד סעיף (1)?

חיים כץ: ירים את ידו.

חיים כץ: תודה רבה.

חיים כץ: הצבעה בעד תיקון סעיף 11(1) - רוב הסעיף אושר תודה רבה, הסעיף אושר.

יהודית וסרמן: לעניין סעיף קטן (2) לסעיף 11, ההסתייגות של שר האוצר, שהשר יקבע את הגמול בהסכמת שר האוחצר.

יהודית וסרמן: זאת ההסתייגות.

חיים כץ: מי נגד ההסתייגות?

חיים כץ: ירים את ידו.

חיים כץ: תודה רבה.

חיים כץ: הצבעה בעד הסתייגות שר האוצר - אין נגד - רוב ההסתייגות לא נתקבלה

חיים כץ: מאחר שאין פה מעבר אליי אף אחד, אז ההסתייגות נפלה.

יהודית וסרמן: עכשיו על סעיף 2 בנוסח שמונח לפני הוועדה, בלי אישור ועדת העבודה.

חיים כץ: עכשיו אנחנו מצביעים על סעיף 2 בנוסח שמונח לפני הוועדה.

חיים כץ: מי בעד?

חיים כץ: ירים את ידו.

חיים כץ: מחקנו את ועדת העבודה והרווחה, מחלנו על כבודנו.

יהודית וסרמן: עכשיו הצבעה על הסעיף שהקראתי, לעניין התקנות הראשונות והוראות המעבר, שהתקנות יותקנו תוך שישה חודשים ועד שיותקנו תקנות, או עד תום שישה חודשים, שר התעשייה, המסחר והתעסוקה, בהתייעצות עם שר האוצר יוכל לאשר את הגמול והחזר הוצאות גם ללא תקנות.

חיים כץ: מי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד הסעיף – רוב הסעיף אושר

חיים כץ: זה גם אושר.

יהודית וסרמן: ויש הסתייגויות לעניין הזה של משרד האוצר.

חיים כץ: ואנחנו מצביעים על ההסתייגות של משרד האוצר, שהיא תוגש לוועדה והיא תעלה במליאה, אם זה יוגש בכלל.

חיים כץ: מי נגד ההסתייגות?

חיים כץ: ירים את ידו.

חיים כץ: הצבעה בעד הסתייגות של משרד האוצר לסעיף - אין נגד – רוב ההסתייגות לא התקבלה

חיים כץ: ההסתייגות נפלה ואנחנו מצביעים על סעיף (ג) לפי הנוסח שמונח פה.

חיים כץ: מי בעד? ירים את ידו.

חיים כץ: תודה רבה.

חיים כץ: הצבעה בעד תיקון סעיף 11(ג) - רוב הסעיף אושר.

חיים כץ: גם סעיף (ג) אושר.

חיים כץ: סליחה, לא קראנו את סעיף (ג), אנחנו נחזור ונקרא אותו.

חיים כץ: אם יש לכם להגיד משהו, אז תגידו.

עמית קנובלר: (מקריא): "(ג) יושב ראש המועצה, כאמור בסעיף קטן (ב) לא יקבל, במישרין או בעקיפין, בשל כהונתו, כל תמורה נוספת על הגמול ועל החזר ההוצאות שלהם הוא זכאי לפי הוראות אותו סעיף קטן".

חיים כץ: אם אין לכם הסתייגויות, אנחנו נצביע על (ג).

חיים כץ: תודה רבה.

חיים כץ: הצבעה בעד תיקון סעיף 11(ג) - רוב הסעיף אושר.

חיים כץ: סעיף (ג) אושר.

חיים כץ: אנחנו עוברים לסעיף 6.

עמית קנובלר: (מקריא): "הוספת סעיפים 11א עד 11ד.

עמית קנובלר: 6.

עמית קנובלר: אחרי סעיף 11 לחוק העיקרי יבוא: "ניגוד עניינים.

עמית קנובלר: 11א.

עמית קנובלר: (א) לא ימונה לחבר המועצה או ליושב ראש המועצה ולא יכהן בתפקיד כאמור מי שעלול להימצא, במישרין או בעקיפין, במצב של ניגוד עניינים בין תפקידו כאמור לבין עניין אישי שלו או לבין תפקיד אחר שלו.

עמית קנובלר: "(ב) חבר המועצה ויושב ראש המועצה יימנעו מהשתתפות בדיון ומהצבעה בישיבות המועצה, אם הנושא הנדון עלול לגרום להם להימצא, במישרין או בעקיפין, במצב של ניגוד עניינים בין תפקידם לבין עניין אישי שלהם או לבין תפקיד אחר שלהם, ולא יטפלו במסגרת תפקידם בנושא העלול לגרום להם להימצא במצב כאמור גם מחוץ לישיבות המועצה.

עמית קנובלר: "(ג) התברר לחבר המועצה או ליושב ראש המועצה כי נושא הנדון בישיבה או המטופל על ידו עלול לגרום לו להימצא במצב של ניגוד עניינים כאמור בסעיפים קטנים (א) או (ב), יודיע על כך ליושב ראש המועצה או לשר, לפי העניין, ויפעל לפי הוראותיו.

עמית קנובלר: "(ד) על אף האמור בסעיף זה, רשאי חבר המועצה להביא בחשבון גם את ענייניו של הגוף או האוכלוסייה שהוא נציגם, ככל שהם קשורים למילוי תפקידי הרשות, ולא יראו אותו כמצוי במצב של ניגוד עניינים בשל כך בלבד.

עמית קנובלר: "(ה) לעניין סעיף זה, אחת היא אם מילוי התפקיד האחר הוא בתמורה או שלא בתמורה.

עמית קנובלר: "(ו) בסעיף זה – " "עניין אישי" – לרבות עניין אישי של קרובו של חבר המועצה או יושב ראש המועצה, לפי העניין, או עניין של גוף שחבר המועצה או יושב ראש המועצה או קרובו של כל אחד מהם, מנהלים או עובדים אחראים בו, או של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה; " "קרוב" – בן זוג, הורה, הורי הורה, הורה של בן זוג, ילד, אח או אחות, או אדם אחר הסמוך על שולחנו של חבר המועצה או יושב ראש המועצה, לפי העניין, וכן בן זוג או ילד של כל אחד מהם.

חיים כץ: יש לך הערות לגבי 11א?

חיים כץ: לאף אחד אין הערות, אז אנחנו נצביע על 11א.

חיים כץ: מי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיף 11א - רוב הסעיף אושר.

חיים כץ: אנחנו עוברים ל-11ב.

עמית קנובלר: (מקריא): "הפסקת כהונה והשעיית כהונה.

עמית קנובלר: 11ב.

עמית קנובלר: (א) כהונתו של חבר המועצה או של יושב ראש המועצה שמונה בידי השר תחדל לפני תום תקופת כהונתו, בהתקיים לגביו אחד מאלה, לפי העניין: "(1) הוא התפטר במסירת כתב התפטרות לשר; "(2) הוא הורשע בעברה שמפאת מהותה, חומרתה או נסיבותיה אין הוא ראוי לשמש כחבר המועצה או כיושב ראש המועצה, לפי העניין; "(3) נתקיימה בו אחת הנסיבות הפוסלות אדם מלכהן כחבר המועצה או כיושב ראש המועצה, לפי העניין; "(4) לעניין חבר המועצה – הוא חדל להיות עובד המשרד הממשלתי או הגוף שאותו הוא מייצג במועצה.

עמית קנובלר: "(ב) בלי לגרוע מהוראות סעיף קטן (א), יושב ראש המועצה שמונה בידי השר יחדל לכהן לפני תום תקופת כהונתו אם מצא השר, לאחר שנתן לו הזדמנות להשמיע טענותיו, כי הוא אינו ממלא את תפקידו כראוי או באופן המקדם את תפקידי השירות או כי פעל, במעשה או במחדל, בדרך הפוגעת ביכולת המועצה לקיים את תפקידיה.

יהודית וסרמן: אדוני, בנוסח הקודם היה מדובר בכך שיושב ראש המועצה יחדל לכהן אם הוא איננו ממלא את תפקידו כראוי ובאופן המקדם את תפקידי המועצה, שני התנאים גם יחד, אנחנו הפרדנו ואפשרנו שהוא לא ימשיך לכהן, אל"ף, אם הוא לא ממלא את תפקידו כראוי, או אם הוא לא ממלא את תפקידו באופן שמקדם את תפקידי המועצה.

יוסי פרחי: אבל יש תיקון, השירות.

יהודית וסרמן: השירות, כן.

עמית קנובלר: (מקריא): "(ג) הוגש כתב אישום נגד חבר המועצה או נגד יושב ראש המועצה שמונה בידי השר, בשל עברה שמפאת מהותה, חומרתה או נסיבותיה אין הוא ראוי לכהן כחבר המועצה או כיושב ראש המועצה, לפי העניין, רשאי השר להשעותו מכהונתו עד לסיום ההליך בעניינו, ולמנות לו ממלא מקום למשך תקופת ההשעיה, לפי הוראות סעיפים 8 עד 10 או 11, לפי העניין".

חיים כץ: אנחנו נצביע על 11ב.

חיים כץ: מי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיף 11ב - רוב הסעיף אושר.

חיים כץ: גם 11ב אושר ונעבור ל11ג

עמית קנובלר: (מקריא): "תוקף פעולות.

עמית קנובלר: 11ג.

עמית קנובלר: קיום המועצה, סמכויותיה ותוקף החלטותיה לא ייפגעו מחמת שנתפנה מקום של חבר מועצה, או מחמת ליקוי במינויו או בהמשך כהונתו, ובלבד שרוב חברי המועצה מכהנים כדין".

חיים כץ: מי בעד 11ג?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיף 11ג - רוב הסעיף אושר.

חיים כץ: גם 11ג אושר.

עמית קנובלר: (מקריא): "החלת דינים על חברי מועצה.

עמית קנובלר: 11ד.

עמית קנובלר: דין חבר המועצה ויושב ראש המועצה, שאינם עובדי המדינה, כדין עובד המדינה, לעניין חיקוקים אלה: "(1) חוק שירות הציבור (מתנות), התש"ם-1979; "(2) חוק העונשין, התשל"ז-1977 – ההוראות הנוגעות לעובדי ציבור; "(3) חוק שירות הציבור (הגבלות לאחר פרישה), התשכ"ט-1959".

חיים כץ: אנחנו נצביע על 11ד.

חיים כץ: מי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיף 11ד - רוב הסעיף אושר.

חיים כץ: גם 11ד אושר.

עמית קנובלר: (מקריא): "תיקון סעיף 12. 7.

עמית קנובלר: בסעיף 12(1) לחוק העיקרי, במקום "תפקח" יבוא "תתווה את המדיניות וקווי הפעולה של השירות ותפקח".

עמית קנובלר: "

יהודית וסרמן: זו תוספת לתפקידי המועצה, גם התוויית מדיניות וגם פיקוח.

חיים כץ: אנחנו מצביעים על הסעיף.

חיים כץ: תודה רבה.

חיים כץ: הצבעה בעד סעיף 7 - רוב הסעיף אושר.

עמית קנובלר: (מקריא): "תיקון סעיפים 16 ו-17.

עמית קנובלר: 8.

עמית קנובלר: בסעיפים 16 ו-17 לחוק העיקרי, במקום "שר העבודה" יבוא "השר".

עמית קנובלר: ".

חיים כץ: אנחנו מצביעים על סעיף 8.

חיים כץ: הצבעה בעד סעיף 8 - רוב הסעיף אושר.

חיים כץ: גם סעיף 8 אושר.

עמית קנובלר: (מקריא): "תיקון סעיף 18. 9.

עמית קנובלר: בסעיף 18 לחוק העיקרי, בכל מקום במקום "שר העבודה והרווחה" יבוא "השר".

עמית קנובלר: "

חיים כץ: תמשיך להקריא.

עמית קנובלר: (מקריא): תיקון סעיפים 25 ו-27. 10.

עמית קנובלר: בסעיפים 25 ו-27 לחוק העיקרי, בכל מקום במקום "שר העבודה" יבוא "השר".

עמית קנובלר: "תיקון סעיף 36.

עמית קנובלר: 11.

עמית קנובלר: בסעיף 36 לחוק העיקרי – "(1) בסעיפים קטנים (א) ו-(ב), במקום "שר העבודה" יבוא "השר"; "(2) בסעיפים קטנים (ג) ו-(ד) במקום "שר העבודה והרווחה" יבוא השר".

עמית קנובלר: "תיקון סעיפים 45, 49, 50, 51, 53, 57 ו-59.

עמית קנובלר: 12 בסעיפים 45, 49(א) ו-(ב), 51, 53, 57, ו-59(ב) לחוק העיקרי, בכל מקום במקום "שר העבודה" יבוא "השר".

עמית קנובלר: "תיקון סעיף 70.

עמית קנובלר: 13.

עמית קנובלר: בסעיף 70 לחוק העיקרי, במקום "שר העבודה" יבוא "השר", ובמקום "לשר העבודה" יבוא "לשר".

עמית קנובלר: "תיקון סעיפים 71, 75, 85, 86, 89, 90 ו-92.

עמית קנובלר: 14.

עמית קנובלר: בסעיפים 71, 75(3), 85, 86, 89(א), 90 ו-92(ב) לחוק העיקרי, בכל מקום במקום "שר העבודה" יבוא "השר".

עמית קנובלר: ".

חיים כץ: אנחנו מצביעים על סעיפים 10 ועד 14 כולל.

חיים כץ: מי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיף 10–14 - רוב הסעיפים אושרו

חיים כץ: ועדת העבודה למעשה אישרה את הצעת חוק שירות התעסוקה כהכנה לקריאה שנייה ושלישית במליאה ואני מקווה שבמחשבה ודיון שיעלו במשרד האוצר, גם משרד האוצר ימשוך את ההסתייגויות שלו והחוק יוכל לבוא למליאה ללא הסתייגויות.

חיים כץ: והיה ולא, נצטרך להתמודד במליאה ונראה אם יהיה חוק.

חיים כץ: אם לא יהיה במליאה, נמשוך בחזרה, אז אולי לא יקרה כלום.

חיים כץ: אז תודה רבה לכם על הדיון.

חיים כץ: הישיבה נעולה.